APROBACIÓN DEFINITIVA DA MODIFICACIÓN DA ORDENANZA FISCAL REGULADORA DA TAXA POR SERVIZOS DE CASAS DE BAÑOS, DUCHAS, PISCINAS, INSTALACIÓNS DEPORTIVAS E OUTROS
ADMINISTRACIÓN LOCAL — Municipal — Pontecesures (Ordenanzas e Regulamentos, 16/09/2020)

Aprobada definitivamente a modificación da Ordenanza Fiscal Reguladora da Taxa por Servizos de Casas de Baños, Duchas, Piscinas, Instalacións Deportivas e outros Servizos Análogos, procédese á publicación do texto íntegro resultante, de conformidade co artigo 17.4 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais. No uso das facultades concedidas polos artigos 133.2 e 142 da Constitución, polo artigo 106 da Lei 7/85, de 2 de abril, reguladora das bases do réxime local, e os artigos 20 e 57 do Real decreto lexislativo 2/2004, do 5 de marzo, de aprobación do texto refundido da Lei Reguladora das facendas locais, de conformidade co disposto nos artigos 15 a 19 do R. D. L 2/2004, acorda a imposición e ordenación da taxa por servizos de casas de baños, duchas, instalacións deportivas e outros servizos análogos. Constitúen o feito impoñible da taxa a prestación dos servizos de casas de baños, duchas, instalacións deportivas e outros servizos análogos, especificados na tarifa desta taxa. Serán suxeitos pasivos desta taxa as persoas físicas ou xurídicas e as entidades ás que se refire o artigo 33 da Lei xeral tributaria que soliciten ou resulten beneficiarias ou afectadas polos servizos ou actividades que se detallan na tarifa desta taxa. Serán responsables solidarios das obrigas tributarias os suxeitos pasivos, as persoas físicas e xurídicas, ás que se refiren os artigos 38.1 e 39 da Lei xeral tributaria. Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 40 da Lei xeral tributaria. A cota desta taxa será a que figura no anexo desta ordenanza. Ademais dos beneficios que veñan establecidos nas normas con rango de Lei ou deriven de tratados ou acordos internacionais, estarán exentos da taxa do servizo do Campo de Fútbol e Pavillón as asociacións e clubs deportivos federados do Concello. Devéngase a taxa e nace a obriga de contribuír cando se presente a solicitude de prestación de servizo ou actividade. O pagamento desta taxa realizarase: Nesta materia estarase ó disposto na Lei xeral tributaria e normativa de desenvolvemento. Cando existan os convenios de colaboración ós que fai referencia o artigo 27.2 do Real decreto lexislativo 2/2004, do 5 de marzo, polo que se aproba o Texto refundido da lei reguladora das facendas locais, os procedementos de liquidación e recadación regulados nos artigos 8 e 9 desta ordenanza cederán ante a regulación prevista nos convenios. A presente modificación entrará en vigor o mesmo día da súa publicación no Boletín oficial da provincia, e será de aplicación a partir da mesma, permanecendo en vigor ata a súa modificación ou derrogación expresa. Pontecesures, O alcalde Juan Manuel Vidal Seage (Documento asinado dixitalmente na data indicada á marxe)